Diari Oficial de la Generalitat Valenciana


Sumari del DOGV 9683, del 14-09-2023 (2023/8857)

RESOLUCIÓ de 6 de setembre de 2023, per la qual es contracta laboral fix agent de desenvolupament local, fruit del procés selectiu de l'oferta d'ocupació 2022, del torn d'estabilització.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/8857


Data del document
:   06-09-2023

Organisme emissor


Tipus de document
:   Resolució

Descriptors 

:   * concurs administratiu

RESOLUCIÓ de 6 de setembre de 2023, per la qual es contracta laboral fix agent de desenvolupament local, fruit del procés selectiu de l'oferta d'ocupació 2022, del torn d'estabilització.  
 [2023/8857]  
José Juan Bataller Rodríguez, en qualitat d'alcalde-president de l'Ajuntament d'Alfauir, resolc el següent:  
  
Antecedents de fet  
Atenent l'oferta d'ocupació pública complementària d'estabilització de personal laboral temporal llarga duració, d'acord amb la Llei 20/2021, de 28 de desembre, per Decret d'alcaldia núm. 112/2022, de 18 de maig, en la qual es contemplava la cobertura de la plaça d'ADL pel sistema de concurs, d'acord amb el segon paràgraf de l'article 2.2 del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, en el qual s'estableix que la publicació de les convocatòries dels processos selectius per a la cobertura de les places incloses en les ofertes d'ocupació pública haurà de produir-se abans de 31 de desembre de 2022.  
  
Amb aquest fi, l'Ajuntament d'Alfauir, per Resolució d'alcaldia núm. 304/2022, de 2 de desembre, va aprovar les bases de la convocatòria per a la selecció d'una plaça d'agent de desenvolupament local corresponent a l'oferta d'ocupació pública estabilització 2022, que prèviament van ser sotmeses a negociació col·lectiva en sessió de data 23 de novembre de 2022 de la mesa general de negociació col·lectiva en matèria de personal, tot de conformitat amb l'article 37.1 del TREBEP.  
Publicades les bases íntegres en el Butlletí Oficial de la Diputació Provincial de València núm. 244, de 22.12.2022, es va publicar un anunci en el Diari Oficial de la Generalitat Valenciana núm. 9496, de 23.12.2022, i es va publicar un anunci en el Boletín Oficial del Estado núm. 16, de 19 de gener de 2023, el qual iniciava el termini de 20 dies per a la presentació d'instàncies al procés, de conformitat amb l'article 6 del Reial decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
Obert el procediment, el tribunal emet les corresponents actes de valoració, i de la definitiva es desprén la proposta del tribunal selectiu per a l'aspirant amb major puntuació obtinguda en el concurs: José Miguel Terrades Martínez.  
Consta documentació en l'expedient a què es refereix la base desena de les de la convocatòria per a la selecció d'una plaça d'agent de desenvolupament local, corresponent a l'oferta d'ocupació pública estabilització 2022, referent a l'aspirant José Miguel Terrades Martínez.  
  
Legislació aplicable  
La legislació aplicable a l'assumpte és la següent:  
- Els articles 60 a 67 i 75 de la Llei 4/2021, de 16 d'abril, de la Generalitat, de la funció pública valenciana.  
- Els articles 4 a 31 del Reglament de selecció, provisió de llocs de treball i mobilitat del personal de la funció pública valenciana, aprovat per Decret 3/2017, de 13 de gener, del Consell.  
- El text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre.  
- Els articles 21.1.g i h, 91, 92, 100 a 103 de la Llei 7/1985, de 2 d'abril, de bases del règim local.  
- L'article 177 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril.  
- El Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat aprovat pel Reial decret 364/1995, de 10 de març.  
  
- La disposició addicional segona del Reial decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
- El text refós de la Llei de l'Estatut dels Treballadors, aprovat per Reial decret legislatiu 2/2015, de 23 d'octubre.  
- La Llei orgànica 3/2007, de 22 de març, per a la igualtat efectiva de dones i homes.  
- Conveni col·lectiu d'aplicació.  
  
Acord  
Examinada la documentació que acompanya l'expedient, vist l'informe jurídic del secretari interventor, atés l'informe de fiscalització del secretari interventor prèvia al compromís o disposició de la despesa, de conformitat amb article 214 RDL 2/2004, de 5 de març, pel qual s'aprova el text refós de la Llei reguladora de les hisendes locals (TRLRHL), i l'RD 424/2017, de 28 d'abril, pel qual es regula el règim jurídic del control intern de les entitats que conformen el sector públic local.  
  
De conformitat amb el que s'ha fixat en l'article 21.1.h de la Llei 7/1985, de 2 d'abril, reguladora de les bases del règim local, resolc:  
  
  
Primer  
Contractar com a laboral fix de l'Ajuntament d'Alfauir, com a agent de desenvolupament local (ADL), d'acord amb les característiques de la plantilla aprovada juntament amb els pressupostos municipals exercici 2023:  
  
Identitat de l'aspirant DNI  
José Miguel Terrades Martínez \*\*\*1301\*\*  
  
  
Segon  
Disposar la quantitat d'11.655,44 euros a la qual ascendeix la retribució al nomenat, per a l'exercici 2023, amb el següent detall entre retribucions i Seguretat Social a càrrec de l'Ajuntament:  
  
Anualitat Aplicació pressupostària Definició Import  
7953 243-028.00 Retribucions personal ADL 8.397,76  
6100 346-320.00 Quotes Seguretat Social Adm. General 3.257,68  
  
  
Tercer  
Notificar la present resolució al candidat seleccionat i comunicar-li que haurà de formalitzar el contracte de treball per a l'adquisició de la condició de personal laboral fix.  
De la mateixa manera, se li comunicarà que la incorporació al lloc de treball com a laboral fix serà a partir de l'1 de setembre de 2023.  
Així mateix, se l'informarà sobre el tractament de les seues dades personals i del compromís de confidencialitat en ocasió de la relació que s'entaula amb l'Ajuntament.  
  
Quart  
Comunicar al Registre de Personal, als efectes oportuns.  
  
Cinqué  
Formalitzat el contracte, comunicar a l'oficina pública d'ocupació que corresponga, en el termini dels deu dies següents a la concertació;  
  
  
Sisé  
Informar la representació legal dels treballadors mitjançant el lliurament d'una còpia bàsica dels contractes subscrits.  
  
Seté  
Contra la present resolució, que posa fi a la via administrativa, es pot interposar alternativament o recurs de reposició potestatiu davant l'Alcaldia, en el termini d'un mes a comptar de l'endemà de la recepció de la present notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el Jutjat Contenciós Administratiu de València o, a la seua elecció, el que corresponga al seu domicili, en el termini de dos mesos, a comptar de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot açò sense perjudici que es puga interposar qualsevol altre recurs que es poguera estimar més convenient en dret.  
  
  
Alfauir, 6 de setembre de 2023.- L'alcalde: José Juan Bataller Rodríguez.